CELEX: 32012R0736
Language: sk
Date: 2012-08-14 00:00:00
Title: Vykonávacie nariadenie Komisie (EÚ) č. 736/2012 zo 14. augusta 2012 , ktorým sa stanovujú koeficienty uplatniteľné na obilie vyvážané vo forme írskej whisky na obdobie 2012/2013

15.8.2012   
            
            
               SK
            
            
               Úradný vestník Európskej únie
            
            
               L 218/6
            
         VYKONÁVACIE NARIADENIE KOMISIE (EÚ) č. 736/2012
   zo 14. augusta 2012,
   ktorým sa stanovujú koeficienty uplatniteľné na obilie vyvážané vo forme írskej whisky na obdobie 2012/2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1670/2006 z 10. novembra 2006 stanovujúce určité podrobné pravidlá uplatňovania nariadenia Rady (ES) č. 1784/2003 vzhľadom na stanovenie a poskytovanie upravených náhrad, pokiaľ ide o obilie vyvážané vo forme určitých liehovín (2), a najmä na jeho článok 5,
   keďže:
   
               (1)
            
            
               V článku 4 ods. 1 nariadenia (ES) č. 1670/2006 sa stanovuje, že množstvá obilia, na ktoré sa poskytuje náhrada, sú množstvá obilia umiestnené pod kontrolu a destilované, zaťažené indexom, ktorý sa musí každoročne stanovovať pre každý príslušný členský štát. Týmto indexom sa vzhľadom na zaznamenaný vývoj, ktorý nastal v týchto množstvách počas rokov, ktoré zodpovedajú priemernému obdobiu dozrievania daného alkoholického nápoja, vyjadruje pomer medzi celkovými vyvezenými množstvami a celkovými množstvami daného alkoholického nápoja umiestnenými na trhu.
            
         
               (2)
            
            
               Na základe informácií, ktoré Írsko poskytlo za obdobie od 1. januára do 31. decembra 2011, bolo toto priemerné obdobie dozrievania v prípade írskej whisky v roku 2011 päť rokov.
            
         
               (3)
            
            
               Vykonávacie nariadenie Komisie (EÚ) č. 899/2011 zo 7. septembra 2011, ktorým sa ustanovujú koeficienty uplatniteľné na obilniny vyvážané vo forme írskej whisky na obdobie 2011/2012 (3), stratilo svoj právny účinok, keďže sa vzťahovalo na koeficienty uplatniteľné na rok 2011/2012. Mali by sa preto stanoviť koeficienty na obdobie od 1. októbra 2012 do 30. septembra 2013.
            
         
               (4)
            
            
               Článkom 10 protokolu 3 k Dohode o Európskom hospodárskom priestore sa vylučujú náhrady za vývoz do Lichtenštajnska, na Island a do Nórska. Okrem toho Únia uzavrela s určitými tretími krajinami dohody, ktoré zahŕňajú zrušenie náhrad za vývoz. Podľa článku 7 ods. 2 nariadenia (ES) č. 1670/2006 by sa to teda malo zohľadniť pri výpočte koeficientov na obdobie 2012/2013,
            
         PRIJALA TOTO NARIADENIE:
   Článok 1
   Na obdobie od 1. októbra 2012 do 30. septembra 2013 sa koeficienty uvedené v článku 4 nariadenia (ES) č. 1670/2006 uplatniteľné na obilie používané v Írsku na výrobu írskej whisky stanovujú v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Bude sa uplatňovať od 1. októbra 2012 do 30. septembra 2013.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. augusta 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 312, 11.11.2006, s. 33.
   
      (3)  Ú. v. EÚ L 231, 8.9.2011, s. 13.
   
      PRÍLOHA
      
                  Koeficienty uplatniteľné v Írsku
               
            
                  Obdobie platnosti
               
               
                  Uplatniteľný koeficient
               
            
                  na jačmeň používaný na výrobu írskej whisky, kategória B (1)
                  
               
               
                  na obilie používané na výrobu írskej whisky, kategória A
               
            
                  Od 1. októbra 2012 do 30. septembra 2013
               
               
                  0,227
               
               
                  0,970
               
            
         (1)  Vrátane jačmeňa spracovaného na slad.